Uitvoere Wes-Kaap Dr-Ivan-Meyer Wes-Kaapse-minister-van-landbou
Appels word hoofsaaklik na die Verre Ooste, ander lande in Afrika en na Brittanje uitgevoer, terwyl pere vir die Europese Unie, die Verre en Midde Ooste en Rusland geoormerk is.
Volgens die Wes-Kaapse minister van landbou, dr Ivan Meyer, is die verwagting dat Suid-Afrika vanjaar 'n rekordvolume appels en pere sal uitvoer. Ongeveer 42,55 miljoen kartonhouers appels en 17,47 miljoen kartonhouers pere sal na alle waarskynlikheid uitgevoer word, wat onderskeidelik 'n 16% en 4% groei op verlede jaar se syfers verteenwoordig.
Meyer is wel bekommerd oor moontlike struikelblokke soos onvoorsiene weersomstandighede, toerusting wat onklaar kan raak en 'n tekort aan vraghouers. In die verband het die ministerie 'n versoek aan Transnet gerig om in nuwe toerusting te belê ten einde 'n doeltreffende logistieke stelsel en werkende infrastruktuur te verseker.